Diari Oficial de la Generalitat Valenciana


Sumari del DOGV 4402, del 19-12-2002 (2002/13353)

ORDE de 10 de desembre de 2002, de la Conselleria de Benestar Social, per la qual es regulen i convoquen ajudes dirigides al sosteniment dels centres d'atenció especialitzada a menors, per a l'any 2003.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4402

Data del DOGV
:   19-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/13147


Data del document
:   10-12-2002

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * equipament social
    * protecció de la infància
    * suport econòmic

ORDE de 10 de desembre de 2002, de la Conselleria de Benestar Social, per la qual es regulen i convoquen ajudes dirigides al sosteniment dels centres d'atenció especialitzada a menors, per a l'any 2003. [2002/X13980]
  
La Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en l'Àmbit de la Comunitat Valenciana i la Llei 7/1994, de 5 de desembre, de la Generalitat Valenciana, de la Infància, tracten de garantir en el sector de la infància el desenrotllament d'actuacions tendents a la protecció i a la promoció del benestar dels menors i les menors.
  
Per la seua banda la Llei 1/1996, de 15 de gener, de Protecció Jurídica del Menor, de modificació parcial del Codi Civil i de la Llei d'Enjudiciament Civil, encomana a les administracions públiques competents en matèria de protecció de menors, l'adopció de mesures preventives i protectores que garantisquen l'assistència moral i material dels menors, tot regulant l'acolliment residencial com a forma de guarda i ordenant els principis d'actuació sobre l'acollida residencial de menors. Estos acolliments residencials es realitzen en centres educatius de protecció, on les normes estaran marcades per les necessitats educatives i de protecció dels menors, d'acord amb les regles generals de funcionament. La titularitat d'estos centres pot ser de l'entitat pública responsable, Generalitat Valenciana, i d'entitats públiques i privades sense ànim de lucre que col·laboren i participen amb l'entitat autonòmica realitzant funcions de guarda de menors.
  
Així mateix la Llei Orgànica 5/2000, de 12 de gener, Reguladora de la Responsabilitat Penal dels Menors atribuïx a les comunitats autònomes la competència en l'execució de mesures adoptades pels jutges de menors, entre estes mesures, els internaments en centres i l'assistència de menors a centres de dia per a la realització d'activitats de suport, educatives, formatives, laborals o d'oci, i en l'execució de les quals poden col·laborar institucions públiques i privades sense ànim de lucre.
  
Per això, i a través d'esta Orde es realitza una convocatòria tendent a sufragar el sosteniment de centres de dia i centres residencials que acullen a menors en règim de col·laboració garantint una assistència integral i educativa.
  
En virtut d'això i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria Benestar Social, modificat pel Decret 212/2001, de 18 de desembre, del Govern Valencià.
  
ORDENE
  
Títol I
  
Ajudes i subvencions
  
Article 1. Objecte
  
És objecte d'esta Orde, regular i convocar ajudes dirigides al sosteniment dels centres d'atenció especialitzada a menors l'any 2003.
  
Capítol I
  
Centres d'atenció a menors
  
Article 2. Àmbit
  
Es convoquen ajudes per al sosteniment de centres de dia i centres residencials d'atenció a menors que estiguen privats d'un ambient familiar idoni, que es troben en situació de risc, guarda i/o tutela, a fi de garantir una assistència integral i educativa.
  
Article 3. Objecte
  
Les ajudes destinades a centres d'atenció a menors seran:
  
1. Ajudes per al pagament dels salaris i de la seguretat social dels professionals que encara que depenen directament de l'entitat sol·licitant, realitzen funcions en el centre.
  
2. Ajudes per a gastos generals de manteniment del centre: gastos de funcionament i gastos del menor i la menor.
  
Article 4. Sol·licitants
  
Podran sol·licitar les ajudes regulades en la present orde, els titulars o els representants legals dels centres d'atenció a menors autoritzats de conformitat amb el capítol II, del títol IV de la Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en a l'àmbit de la Comunitat Valenciana, i en el Decret 91/2002, de 30 de maig, del Govern Valencià, sobre registre dels Titulars d'Activitats d'Acció Social i de Registre i Autorització de Funcionament dels Servicis i Centres d'Acció Social a la Comunitat Valenciana, així com en l'Orde de 9 d'abril de 1990, de la Conselleria de Treball i Seguretat Social, la qual continua en vigor en tot allò que no contradiga la citada Llei i el Decret vigent, i sempre que estos centres no tinguen formalitzat concert de places, a l'empara de l'Orde de 28 de maig del 2002, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres residencials i centres de dia d'atenció especialitzada a menors i s'efectua convocatòria pública per a l'any 2002.
  
Article 5. Prioritats
  
Tindran caràcter prioritari per a la concessió de les ajudes regulades en este capítol, els centres subvencionats en l'exercici anterior i els centres en què existisca participació econòmica de l'entitat sol·licitant.
  
Capítol II
  
Import de les ajudes
  
Article 6. Criteris generals en la determinació de la quantia
  
Les quanties que s'assignaran a cada centre previstes en la present Orde, tindran en compte els factors següents:
  
1. Amb caràcter general, s'observaran com a criteris per a determinar la quantia:
  
a) El nivell d'execució i l'avaluació de cada centre, en l'exercici de 2002.
  
b) El pressupost que la corporació local si és procedent, o l'entitat sense finalitat de lucre, dedica a cada centre subvencionat per la Conselleria de Benestar Social, amb relació al pressupost general d'aquella.
  
c) La col·laboració de l'entitat amb la Generalitat Valenciana en el camp de la promoció i inserció social, amb especial referència a aquells servicis socials especialitzats orientats a l'atenció de menors, que transcendisquen l'àmbit municipal.
  
d) El nivell assistencial que preste el recurs, a fi d'assegurar el desenrotllament d'una sèrie de prestacions que possibiliten un treball psicosocial amb els menors i les menors i amb el seu medi natural de desenrotllament: prestacions educatives, sanitàries, escolars, activitats ocupacionals, culturals i recreatives, suport social, assistència social i treball en família.
  
2. Referit a gastos de personal, s'observaran com a criteris per a determinar la quantia:
  
a) Les retribucions salarials del personal del centre, en situació regular de contractació, tot incloent-hi els gastos de seguretat social en els seus diferents règims, atenent al règim a què estiga acollit dit personal. Estes retribucions estaran adequades a les taules salarials que s'establix en l'annex a esta Orde.
  
b) Els gastos derivats del personal que realitza una prestació continuada de servicis professionals, encara que esta no cobrisca tot el període subvencionat.
  
c) La subvenció que s'atorgue a l'entitat per este concepte de personal, no dependrà de la titulació de qui ocupa el lloc, sinó de la que fora necessària per a ocupar este.
  
d) Respectant la legalitat vigent, es podran proposar la concessió de quanties inferiors en este concepte, quan hi haja causa degudament justificada.
  
e) Inicialment només s'atendrà al mateix nombre de personal subvencionat en l'exercici anterior.
  
3. Referit a gastos de manteniment, s'observaran com a criteris per a determinar la quantia:
  
a) Aquells que siguen necessaris per al funcionament del centre, distingint entre gastos generals del centre i gastos del menor, atenent al nombre de places que es concerten i subvencionen, sense excedir del mòdul màxim corresponent a la seua tipologia per este concepte.
  
b) Els servicis de contractació a empreses externes, distintes de l'entitat subvencionada (cuina, neteja, bugaderia i altres), així com els treballs realitzats per tercers, es podran computar com a gastos de manteniment, encara que es realitzen en el propi local de l'entitat objecte de la subvenció.
  
Article 7. Imports i mòduls econòmics per a centres
  
1. Per al càlcul de l'import corresponent a cada centre, es tindrà en compte els gastos de personal i els gastos generals del centre:
  
a) Quant als gastos de personal, es tindrà en compte les taules retributives de personal establides en annex I, d'acord amb la plantilla i personal efectiu del centre segons el seu temps de dedicació, retribució real i règim de seguretat social, i sempre dins dels límits mínim i màxim que s'exigixen en annex II per a cada tipus de centre d'acord amb el nombre de places.
  
 Si és procedent, es podrà valorar un percentatge sobre els gastos de personal en concepte d'altres gastos.
  
b) Quant als gastos generals del centre, s'establix en annex III, uns mòduls segons nombre de places, que recull els gastos de funcionament de l'establiment i d'atenció al menor. Així com un mòdul per a menors amb necessitats especials.
  
A estos efectes es considera menor amb necessitat especial, aquell o aquella amb discapacitat psíquica, discapacitat física, i/o discapacitat sensorial.
  
2. L'import total de la subvenció serà reduït a un mòdul de cost menor/dia/plaça, a partir del resultat de la suma de les següents quantitats:
  
1) Totalitat dels gastos de personal, obtinguts d'acord amb el punt 1. a) del present article.
  
2) Producte obtingut de la multiplicació del mòdul de gastos generals pel nombre de menors atesos i pel nombre de dies a l'any de funcionament del centre.
  
Article 8. Condicions d'abonament de les places no ocupades en centres
  
Es garantix a les entitats titulars dels centres d'atenció a menors, el dret al cobrament per a les places no ocupades d'aquelles subvencionades per esta Administració, del 100% del mòdul econòmic que es fixe en la resolució d'atorgament de la subvenció. No obstant això, este dret serà només del 85% quan es complisquen, simultàniament, les següents condicions:
  
a) Que la plaça es trobe desocupada per un període almenys de 10 dies consecutius en el mateix mes.
  
b) Que hi hagen, almenys, altres dos places desocupades en eixe mateix període.
  
Títol II
  
Procediment
  
Capítol I
  
Iniciació del procediment
  
Article 9. Iniciació
  
L'inici i la tramitació del procediment s'ajustarà al que establix la present Orde i, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Article 10. Sol·licitud
  
1. Les sol·licituds d'ajudes de la present convocatòria es presentaran en dos exemplars, segons model que figura en annex IV, degudament formalitzada i subscrita per qui posseïsca la representació de l'entitat titular del recurs objecte de l'ajuda.
  
Este model portarà adjunta la ?Fitxa de manteniment de tercers?, que servirà per a acreditar la titularitat del compte bancari a través del qual el beneficiari desitja percebre l'ajuda.
  
2. El model de sol·licitud es trobarà a disposició dels sol·licitants en les direccions territorials de la Conselleria de Benestar Social i en les Oficines PROP de la Generalitat Valenciana.
  
Article 11. Documentació que han de presentar els interessats
  
1. Juntament amb la sol·licitud, degudament conformada, s'adjuntarà la següent documentació:
  
a) Memòria de l'exercici anterior del centre per al qual se sol·licita subvenció, si este haguera estat en funcionament. No obstant això, si l'entitat ja va tindre finançat en l'exercici 2002 el centre per al qual sol·licita la subvenció, servirà com a document la memòria que ha de presentar-se davant de la Direcció Territorial de Benestar Social abans del 31 de gener del 2003, a l'empara del que regula l'Orde de 27 de novembre del 2001, de la Conselleria de Benestar Social, per la qual es regulen i convoquen ajudes dirigides al sosteniment dels centres d'atenció especialitzada a menors, per a l'any 2002.
  
b) Metodologia i/o el programa d'actuació, objectius, nombre de menors i/o famílies que cal atendre, sistema d'avaluació previst i recursos disponibles, del centre per al qual se sol·licita subvenció, per a l'exercici sol·licitat.
  
c) En relació amb la plantilla de personal que prestarà els seus servicis en la gestió de cada centre per al qual se sol·licita subvenció, titulació d'esta i documentació o certificat de tindre contractada la plantilla a data 1 de gener del 2003. S'indicarà, si és procedent, si hi ha un programa o servici o un altre centre amb què es compartix el/la treballador/a per a el/la qual se sol·licita subvenció.
  
d) Fotocòpia compulsada del CIF de l'entitat sol·licitant.
  
2. Tots els documents presentats hauran de ser originals, còpies legalitzades per notari, confrontades o compulsades.
  
Article 12. Lloc de presentació
  
1. Les sol·licituds d'ajuda per a centres d'atenció especialitzada a menors, es presentaran junt amb la documentació requerida, en el Registre de la Direcció Territorial de la Conselleria de Benestar Social de la província en què es radique el centre per al qual se sol·licita la subvenció.
  
2. Tot això sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Article 13. Terminis de presentació
  
El termini de presentació de sol·licituds serà de trenta dies naturals comptadors des del sendemà de la publicació de l'Orde en el Diari Oficial de la Generalitat Valenciana. Quan l'últim dia del termini de presentació siga inhàbil, s'entendrà prorrogat al primer dia hàbil següent.
  
Article 14. Esmena de la sol·licitud
  
1.Una vegada rebudes les sol·licituds, i incoat l'expedient, les direccions territorials de Benestar Social les verificaran i podran realitzar d'ofici les actuacions que consideren necessàries per a la determinació, el coneixement i la comprovació de les dades en virtut de les quals s'ha de pronunciar la resolució.
  
2. Quan la sol·licitud no reunisca els requisits exigits, o no acompanye la documentació que d'acord amb esta Orde resulte exigible, es notificarà a l'entitat o persona interessada la causa que impedix la continuació del procediment, i se li requerirà perquè de conformitat amb l'article 71.1. de la Llei 30/1992, de 26 de novembre, en el termini de 10 dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes previstos en l'article 42 de la precitada Llei.
  
3. Es delega en el director o directora territorial de Benestar Social, la competència per a dictar la resolució a què fa referència l'apartat 2 d'este article. La resolució indicarà expressament que s'adopta per delegació i es considerarà dictada per l'òrgan delegant, esgotant la via administrativa.
  
Contra la mateixa es podrà interposar directament recurs davant de l'orde jurisdiccional contenciós administratiu en la forma, termini i condicions que determina la llei reguladora d'esta jurisdicció.
  
No obstant això prèviament es podrà interposar, potestativament, i segons corresponga, recurs de reposició d'acord amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Capítol II
  
Ordenació i instrucció del procediment
  
Article 15. Ordenació i instrucció
  
En les fases d'ordenació i instrucció del procediment, i a la vista de la documentació que hi ha en l'expedient i de les obligacions que s'adquirisquen per la concessió de l'ajuda, el corresponent departament en matèria de protecció de menors de les direccions territorials de Benestar Social podrà demanar informes dels organismes i entitats que es considere convenient i efectuar les comprovacions necessàries sobre l'exactitud de tot això.
  
Article 16. Estudi de l'expedient
  
Una vegada complet l'expedient, es procedirà pel corresponent departament en matèria de protecció de menors a elaborar les plantilles tècniques d'estudi que seran firmades pel director o la directora territorial, segons model que s'elabore per instrucció interna de la Direcció General de la Família, Menor i Adopcions, i que es trametran juntament amb l'expedient a esta Direcció General.
  
Capítol III
  
Finalització del procediment
  
Article 17. Proposta
  
Una vegada rebut l'expedient en la Direcció General de la Família, Menor i Adopcions juntament amb la plantilla tècnica, es valorarà per la Comissió de Valoració que es constituirà a l'efecte i que elevarà proposta de resolució al Director General de la Família, Menor i Adopcions.
  
Article 18. Comissió de Valoració
  
1. La Comissió de valoració estarà formada per la cap d'Àrea de la Direcció General de la Família, Menor i Adopcions, que actuarà com a presidenta, i els caps de Servici de la Direcció General, un dels quals actuarà com a secretari.
  
2.Esta comissió elaborarà les propostes de concessió o denegació de les ajudes que seran elevades al Director General perquè resolga com considere convenient.
  
3. A l'esmentada Comissió de valoració podran convocar-se els tècnics de les direccions territorials i/o de la Direcció General que es consideren procedents.
  
Article 19. Resolució
  
1. D'acord amb el que disposa la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria (DOGV núm. 3.936, de 9 de febrer del 2001), modificada per Resolució de 16 de febrer del 2001 (DOGV núm. 3.944, de 21 de febrer del 2001) i modificada per Resolució de 14 de maig del 2002 (DOGV núm. 4.252, de 20 de maig del 2002), la resolució de les sol·licituds d'ajudes sol·licitades a l'empara del que preveu la present Orde, està delegada en el director general de la Família, Menor i Adopcions.
  
2. El termini màxim per a tramitar, resoldre i notificar les sol·licituds sobre les ajudes recollides en esta Orde serà de tres mesos comptats a partir de la data en què s'hagueren fet públics els crèdits per al finançament de les ajudes.
  
No obstant això, si es desestimaren total o parcialment sol·licituds per falta de consignació pressupostària, i amb posterioritat a la finalització del termini de resolució s'incrementaren els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini de dos mesos comptadors a partir de la data de publicació en el Diari Oficial de la Generalitat Valenciana, de la Resolució del conseller de Benestar Social que dóna publicitat a este increment.
  
3. En aquells supòsits en què no es produïsca resolució expressa en el termini assenyalat s'entendrà que les sol·licituds han sigut desestimades, als efectes previstos per l'article 44.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener.
  
4. L'import de les subvencions concedides no podrà, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, superar el cost de l'activitat que han de desenrotllar les entitats beneficiàries.
  
5. Podrà ser motiu de denegació de les ajudes previstes en la present Orde no reintegrar les quantitats indegudament percebudes corresponents a exercicis anteriors. En tot cas, perquè procedisca la denegació serà necessari que, prèviament la dita circumstància haja sigut constatada i declarada per l'administració per mitjà de resolució expressa motivada, dictada en un procediment amb audiència i notificació a l'interessat.
  
Article 20. Recursos
  
Les resolucions dictades pel director general de la Família, Menor i Adopcions, en adoptar-se per delegació indicaran expressament esta circumstància i es consideraran dictades per l'òrgan delegant, esgotant la via administrativa.
  
Contra les mateixes es podrà interposar dirctament recurs davant de l'orde jurisdiccional contenciós administratiu en la forma, termini i condicions que determina la llei reguladora d'esta jurisdicció.
  
No obstant això prèviament es podrà interposar, potestativament, i segons procedisca, recurs de reposició d'acord amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Títol III
  
Del pagament i de la justificació de les subvencions
  
Article 21. Obligacions
  
1. Les entitats que obtinguen alguna ajuda a l'empara de la present Orde, hauran de complir les següents obligacions:
  
a) La submissió a les actuacions de control financer que correspon a la Intervenció General en relació amb la subvenció i les ajudes concedides.
  
b) Comunicar fefaentment, a l'òrgan que concedix la subvenció, la sol·licitud i la concessió de tota ajuda, amb la mateixa finalitat, per part d'altres organismes públics. L'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
c) No alterar la finalitat de les subvencions i complir les obligacions que establix la legislació vigent per als perceptors de fons públics.
  
d) No minorar ni anul·lar la consignació que hagueren previst inicialment en el seu pressupost, per a esta finalitat.
  
e) Les vacants que es produïsquen en les places subvencionades han de cobrir-se obligatòriament per aquells beneficiaris i aquelles beneficiàries que siguen derivats per la direcció territorial corresponent, de la Conselleria de Benestar Social, prèvia resolució administrativa dictada a l'efecte.
  
f) Facilitar la inspecció, el control i el seguiment de la Conselleria de Benestar Social i en particular de la Direcció General de la Família, Menor i Adopcions o de les seues unitats administratives dependents, a fi de conéixer qualsevol aspecte de l'activitat objecte de la subvenció, especialment, i a requeriment d'estos, tota la informació econòmica, fiscal, laboral, tècnica i de qualsevol tipus, que els siga sol·licitada i tinga com a objecte justificar el compliment dels requisits i les condicions necessàries per a la concessió de la subvenció, la realització de les activitats o adopció del comportament que justifica el lliurament d'esta o bé la correcta aplicació de la suma lliurada a la finalitat prevista, sense perjuí de la confidencialitat exigible.
  
g) Col·laborar amb la Generalitat Valenciana, en l'àmbit del centre subvencionat, en polítiques integrals, amb la finalitat d'afavorir la coordinació i la integració d'estos.
  
h) Atendre els pagaments de les obligacions que es contrauen.
  
i) Formalitzar adequadament els documents de seguiment tècnic i financer prevists en esta Orde, o en la Resolució que done publicitat als crèdits pressupostaris per a la subvenció dels centres prevists en esta Orde.
  
j) Justificar les ajudes concedides en el termini màxim establit en la present Orde o les normes que siguen d'aplicació.
  
k) Presentar en la Direcció Territorial de Benestar Social corresponent, abans del 31 de gener del 2004, una memòria de desenrotllament del centre subvencionat. Tot això sense perjuí de la presentació dels informes de situació que, en qualsevol moment, puga requerir la direcció Territorial de Benestar Social corresponent o la Direcció General de la Família, Menor i Adopcions.
  
2. L'incompliment d'alguna d'estes obligacions podrà donar lloc al desistiment sense efecte o minoració de la resolució de concessió de l'ajuda i, si és procedent, el reintegrament, total o parcial, de les quantitats percebudes i a l'exigència de l'interés de demora des del moment del pagament de la subvenció.
  
Article 22. Sistema de pagaments de les ajudes i subvencions
  
1. Per al règim de lliuraments de transferències corrents per al pagament de les ajudes i subvencions previstes en esta Orde, llevat que la legislació de la Generalitat Valenciana permeta un règim excepcional de lliuraments, s'aplicarà el règim general previst en l'article 47 bis del text refós de la Llei d'Hisenda Pública, en els seus percentatges màxims.
  
2. No obstant això, la Resolució per la qual es publiquen les quanties màximes de les ajudes regulades en la present Orde, especificarà el règim definitiu de lliurament, el qual serà recollit en les resolucions de concessió d'ajudes.
  
Article 23. Garanties
  
1. Quan es produïsquen bestretes de pagament, el beneficiari de la subvenció estarà obligat a garantir el seu import.
  
A estos efectes, s'entendrà per bestretes de pagament, les quantitats que siguen lliurades a favor del beneficiari amb anterioritat a què este justifique el gasto corresponent.
  
2. Queden exceptuades d'esta obligació les corporacions locals i les entitats sense ànim de lucre en què concórreguen les circumstàncies previstes en l'article 47 bis, apartat 3, lletra A, del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
3. La citada garantia podrà constituir-se en forma d'aval bancari, garantia real immobiliària o pòlissa d'assegurament subscrita amb qualsevol entitat degudament reconeguda. En el cas d'aval bancari, este haurà de constituir-se amb caràcter solidari amb renúncia expressa al benefici d'excussió previst en l'article 1830 del Codi Civil.
  
Per a la constitució i la tramitació de les garanties, valdrà el que disposa el Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, en el Reial Decret 1098/2001, de 12 d'octubre, pel qual s'aprova el reglament general de la Llei de Contractes de les Administracions Públiques, i en l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances.
  
Qualsevol que siga la forma elegida per a formalitzar la garantia, esta haurà de depositar-se en els servicis territorials de la Conselleria d'Economia, Hisenda i Ocupació de la província corresponent, els quals entregaran al beneficiari la carta de pagament acreditativa del depòsit, que haurà de ser presentada per este en la Direcció Territorial de la Conselleria de Benestar Social, com a requisit previ i inexcusable per al pagament.
  
Article 24. Sistema de justificació de les ajudes i subvencions
  
Les ajudes corresponents a centres d'atenció a menors, concedides a entitats públiques o privades, s'establixen sobre la base de preu/plaça. Per això la justificació del gasto consistirà en la presentació davant de la Direcció Territorial de Benestar Social corresponent, de les relacions mensuals de beneficiaris atesos, en què hauran de detallar-se les dates d'alta i de baixa, les places no ocupades, així com qualsevol incidència succeïda en la prestació del servici, segons model recollit en l'annex V de la present Orde. Esta documentació haurà d'estar subscrita pel titular del centre o qui posseïsca la seua representació.
  
Això sense perjuí, que en qualsevol moment, la Direcció Territorial de Benestar Social, podrà requerir la documentació necessària que testifique el número d'usuaris atesos i tota aquella documentació que a continuació s'indica:
  
1) Documents acreditatius del gasto corresponent a la nòmina dels treballadors, tot incloent-hi els fulls de salari degudament subscrits per estos i els documents acreditatius del pagament a la Seguretat Social de les quotes relatives a les cotitzacions socials dels treballadors, on figure el certificat bancari d'haver sigut pagat o carregat en compte.
  
Si haguera persones que presten els seus servicis en virtut de contractes de prestació de servicis, haurà d'aportar-se les corresponents factures emeses per els esmentats professionals, així com la documentació acreditativa que estos complixen els requisits exigits per la legislació tributària vigent.
  
2) Documents i factures de la quantia del gasto efectuat per aquells conceptes no derivats dels gastos de personal, segons model recollit en l'annex VI de la present Orde
  
Els gastos que cal justificar en estes subvencions seran, com a mínim, igual a la quantia de la subvenció atorgada, quantitats que quedaran reflectides en la resolució de concessió de l'ajuda.
  
Els terminis i el sistema de justificació estaran en funció de la forma de pagament establida, no obstant això, la subvenció concedida que incloga el període comprés entre l'1 de gener i el 30 de setembre haurà d'haver justificat, com a màxim a 31 d'octubre del 2003, no podent presentar-se justificacions de gasto efectuat en l'exercici de l'any 2003, amb posterioritat al 31 de gener de l'any 2004.
  
Excepcionalment, la Direcció General de la Família, Menor i Adopcions, podrà admetre la documentació presentada fora del termini establit en la present convocatòria, acreditativa de la correcta realització de l'activitat objecte de la subvenció, sempre que el retard obeïra a causes degudament justificades en l'expedient i no imputables al beneficiari de la subvenció.
  
Les factures acreditatives del gasto realitzat hauran de reunir els requisits recollits en el Reial Decret 2402/1985, de 18 de desembre, pel qual es regula el deure d'expedició i d'entrega de factures per empresaris i professionals.
  
Article 25. Desistiment sense efectes i minoració de les ajudes econòmiques
  
1. Podran dictar-se resolucions de desistiment sense efectes o minoració de les ajudes concedides i, si és procedent, reintegrament de les quantitats indegudament percebudes, en els supòsits següents:
  
a) De conformitat amb el que disposa l'article 47.8 del text refós de la Llei d'Hisenda Pública de la Generalitat Valenciana, aprovat pel Reial Decret Legislatiu de 26 de juny de 1991, del Consell de la Generalitat Valenciana, tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions i ajudes atorgades per altres administracions públiques o d'altres ens públics o privats, podrà donar lloc a la modificació de la resolució de concessió. En el cas que la quantitat total percebuda per l'entitat siga superior al cost de l'activitat subvencionada, podrà sol·licitar-se el reintegrament de la quantia abonada que supere este cost.
  
b) Es podrà dictar una resolució de desistiment sense efectes o minoració i, en tot cas, de reintegrament de les quantitats rebudes, en els supòsits de l'article 47.9 del text refós de la Llei d'Hisenda Pública de la Generalitat Valenciana, aprovat pel Reial Decret Legislatiu de 26 de juny de 1991, del Consell de la Generalitat Valenciana.
  
2. En el desistiment sense efecte o minoració de l'ajuda concedida, es garantirà, en tot cas, per part de la Direcció Territorial de Benestar Social, el dret de l'interessat a l'audiència.
  
3. Les quantitats que s'hauran de reintegrar tindran la consideració d'ingrés de dret públic als efectes del procediment aplicable a la seua cobrança.
  
4. En els casos de nul·litat, anul·labilitat i rectificació d'errors dels actes administratius que van servir de base a la concessió d'estes ajudes valdrà el que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
5. El termini per a resoldre serà de sis mesos comptats a partir que s'inicie l'expedient.
  
Disposicions Addicionals
  
Primera
  
L'eficàcia de la present convocatòria queda condicionada a l'existència, en els pressupostos de l'exercici econòmic de l'any 2003, de crèdit adequat i suficient per a atendre les ajudes previstes en la mateixa. A tal fi, la Conselleria de Benestar Social, una vegada aprovada i publicada la Llei de Pressupostos de la Generalitat per a l'any 2003, publicarà per mitjà de Resolució, les modificacions, si és procedent, respecte a la forma de pagament i de justificació, així com les dotacions pressupostàries màximes per a les ajudes convocades i les línies de subvenció destinades a finançar-les. No obstant això, no es dictarà cap Resolució sobre les sol·licituds d'ajuda a l'empara de la mateixa, mentres no hi haja crèdit adequat i suficient en l'exercici de l'any 2003.
  
Estos crèdits tenen caràcter limitador i no podran concedir-se subvencions una vegada que els mateixos s'hagen esgotat, publicant-se esta circumstància en el DOGV.
  
Els aspectes regulats en la present Orde s'aplicaran sense perjuí de totes les normes que regisquen el règim jurídic pressupostari de l'administració de la Generalitat Valenciana. Si la corresponent Llei de Pressupostos o la normativa aplicable establiren condicions distintes s'aplicaran les que corresponguen.
  
Segona
  
Excepcionalment, per raons de necessitat o d'interés públic o social, la Comissió de Valoració podrà efectuar propostes que excedisquen dels criteris i/o mòduls màxims establits, quan concórreguen en el centre circumstàncies extraordinàries, degudament acreditades en l'expedient.
  
Tercera
  
La Conselleria de Benestar Social no assumirà obligacions que es deriven de la relació laboral del personal dels centres subvencionats, sinó que seran els seus titulars els que respondran amb caràcter exclusiu.
  
Així mateix, la concessió d'una subvenció, a l'empara d'esta Orde, no implicarà cap obligació per part d'esta Conselleria de Benestar Social respecte a les subvencions d'exercicis posteriors.
  
Disposicions Finals
  
Primera
  
S'autoritza la Secretaria General i la Direcció General de la Família, Menor i Adopcions a elaborar les instruccions de desenrotllament d'esta Orde.
  
Segona
  
Quan, per part de les entitats sol·licitants, es faça publicitat a través de qualsevol mitjà de comunicació dels centres subvencionats, totalment o parcialment, per mitjà de les ajudes a què es referix esta Orde, serà obligatori fer constar explícitament que es tracta d'un centre «subvencionat per la Generalitat Valenciana Conselleria de Benestar Social».
  
En els locals dels centres subvencionats s'haurà d'exposar, en lloc visible, una placa d'identificació en què s'indique la seua condició de subvencionat per la Generalitat Valenciana, quan l'ajuda siga superior al 50% del cost del servici.
  
Tercera
  
Queden expressament exclosos de les ajudes prevsites en esta Orde, els conceptes següents:
  
a) Les quotes a associacions o federacions.
  
b) Els servicis específicament acadèmics dels centres.
  
c) Els centres que s'ajusten a programes propis d'altres organismes, sense perjuí de la necessària col·laboració per al cas de matèries concurrents.
  
d) Els centres que ja siguen subvencionats, en tot o en part i per al mateix objecte, per una altra direcció general de la pròpia Conselleria de Benestar Social.
  
e) Els corresponents a altres exercicis econòmics.
  
Quarta
  
La present Orde entrarà en vigor el sendemà de la seua publicació en el Diari Oficial de la Generalitat Valenciana. No obstant això, no es dictarà cap resolució sobre les sol·licituds d'ajuda, a l'empara de la mateixa, mentres no hi haja crèdit adequat i suficient en l'exercici de l'any 2003.
  
Quinta
  
Contra les bases de la present convocatòria, es podrà interposar de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, potestativament recurs de reposició davant del mateix òrgan que l'ha dictat, en el termini d'un mes a comptar des del sendemà de la seua publicació, o bé pot interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des del sendemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que consideren convenient.
  
València, 10 de desembre de 2002
  
El conseller de Benestar Social
  
Rafael Blasco Castany
  
ANNEX II
  
Plantilles mínimes i màximes per tipologia de centre d'atenció a menors i places. Exercici 2003.
  
1. Residències Infantils
  
1.1. De 6 a 8 places
  
Plantilla mínima Plantilla màxima
  
025 de director/a 025 de director/a
  
- 025 de psicòleg/a
  
- 025 dassistent social
  
1 educador/a grup B 1 educador/a grup B
  
1 educador/a grup C 2 educadors/es grup C
  
18 de personal de servicis 2 de personal de servicis
  
1.2. De 9 a 12 places
  
Plantilla mínima Plantilla màxima
  
050 de director/a 050 de director/a
  
025 de psicòleg/a 050 de psicòleg/a
  
025 dassistent social 050 dassistent social
  
1 educador/a grup B 2 educadors/es grup B
  
2 educadors/es grup C 35 educadors/es grup C
  
2 de personal de servicis 25 de personal de servicis
  
1.3. De 13 a 16 places
  
Plantilla mínima Plantilla màxima
  
050 de director/a 050 de director/a
  
050 de psicòleg/a 050 de psicòleg/a
  
025 dassistent social 050 dassistent social
  
15 educadors/es grup B 2 educadors/es grup B
  
3 educadors/es grup C 5 educadors/es grup C
  
2 de personal de servicis 3 de personal de servicis
  
2. Residències Comarcals
  
2.1. De 6 a 10 places
  
Plantilla mínima Plantilla màxima
  
025 de director/a 025 de director/a
  
- 025 de psicòleg/a
  
- 025 dassistent social
  
1 educador/a grup B 2 educadors/es grup B
  
1 educador/a grup C 2 educadors/es grup C
  
075 de personal de servicis 1 de personal de servicis
  
2.2. D11 a 16 places
  
Plantilla mínima Plantilla màxima
  
025 de director/a 050 de director/a
  
- 025 de psicòleg/a
  
- 025 dassistent social
  
1 educador/a grup B 2 educadors/es grup B
  
1 educador/a grup C 35, deducadors/es grup C
  
15 de personal de servicis 15 de personal de servicis
  
2.3. De 17 a 24 places
  
Plantilla mínima Plantilla màxima
  
050 de director/a 050 de director/a
  
025 de psicòleg/a 050 de psicòleg/a
  
025 dassistent social 050 dassistent social
  
15 educadors/es grup B 25 educadors/es grup B
  
3 educadors/es grup C 5 educadors/es grup C
  
2 de personal de servicis 3 de personal de servicis
  
2.4. De 25 a 32 places
  
Plantilla mínima Plantilla màxima
  
050 de director/a 1 director/a
  
050 de psicòleg/a 050 de psicòleg/a
  
050 dassistent social 1 assistent social
  
2 educadors/es grup B 4 educadors/es grup B
  
35 educadors/es grup C 5 educadors/es grup C
  
25 de personal de servicis 45 de personal de servicis
  
3. Residències Juvenils
  
3.1. De 6 a 8 places
  
Plantilla mínima Plantilla màxima
  
025 de director/a 025 de director/a
  
- 025 de psicòleg/a
  
- 025 dassistent social
  
14 educadors/es grup B 4 educadors/es grup B
  
- -
  
- 15 de personal de servicis
  
3.2. De 9 a 12 places
  
Plantilla mínima Plantilla màxima
  
025 de director/a 025 de director/a
  
- 025 de psicòleg/a
  
- 025 dassistent social
  
225 educadors/es grup B 55 educadors/es grup B
  
- -
  
- 2 de personal de servicis
  
4. Centres de Dia
  
Plantilla mínima Plantilla màxima
  
- 025 de director/a
  
1 educador grup B- 1 educador grup B
  
- 025 deducador grup C
  
ANNEX III
  
Mòdul diari per menor en concepte de gastos generals en centres datenció a menors. Exercici 2003.
  
Nombre de places de residència Import mòdul diari/menor
  
Fins a 8 places 1021.-euros
  
De 9 a 12 places 987.-euros
  
De 13 a 16 places 952.-euros
  
De 17 a 20 places 917.-euros
  
De 21 a 24 places 881.-euros
  
De 25 a 28 places 848.-euros
  
De 29 a 32 places 812.-euros
  
Menor amb necessitat especial 1157.-euros
  
Places centre de dia Import mòdul diari/menor
  
Mitja jornada 284.- euros
  
Jornada completa 553.- euros